29/10/2021 | Administración LocalMunicipal
Padrón
Nomeamento de persoal laboral temporal para proveer un posto de traballo de peón do grupo de emerxencias supramunicipal da zona do Sar e Caldas e aprobación da bolsa de emprego, expte.08/2021-SPLT

En cumprimento do establecido na base 15 das que rexeron o procedemento de selección de persoal 08/2021-SPLT para a provisión de dous postos de traballo de peón do Grupo de Emerxencias Supramunicipal da zona do Sar e Caldas, faise público que por Decreto do Alcalde número 729/2021, do 25 de outubro, adoptouse o seguinte acordo: «Segundo. Nomear persoal laboral temporal do Concello de Padrón á seguinte persoa ao ter obtido a segunda mellor puntuación no procedemento de selección número 08/2021-SPLT convocado por Decreto 495/2021, do 9 de xullo, para a provisión dun posto de traballo de peón do Grupo de emerxencias supramunicipal da zona do Sar e Caldas: - VILLASANTI SUANZES, WILLIAM JESUS GHEORGHE OVIDIU. Terceiro. Formalizar coa persoa seleccionada, no prazo máximo dos 2 días hábiles seguintes ao da publicación do presente nomeamento no Boletín Oficial da Provincia da Coruña, o correspondente contrato de traballo a xornada completa, coa categoría de péon e na modalidade de obra ou servizo determinado cuxo obxecto será a prestación de servizos, ata o 31 de decembro do 2021, como membro Grupo de emerxencias supramunicipal da zona do Sar e Caldas, previa presentación por parte da mesma da seguinte documentación: a) Tarxeta da Seguridade Social no suposto de ter sido dada de alta con anterioridade. b) Documento acreditativo do número dunha conta bancaria (IBAN). Cuarto. Establecer a seguinte lista de reserva para os supostos de renuncia, falecemento, falta de xustificación dos requisitos para o nomeamento, incapacidade absoluta sobrevida ou outros supostos no que o nomeado non chegue a asinar o contrato de traballo no prazo establecido e a bolsa de emprego prevista na base 17 das que rexeron o procedemento de selección, sen prexuízo da inclusión do resto dos aspirantes que superaran o proceso unha vez quede acreditado a realización do curso de formación en emerxencias: Quinto. Facer público o presente nomeamento mediante anuncio que se publicará no Boletín Oficial da Provincia da Coruña, no Taboleiro electrónico do Concello, no de Anuncios da Casa do Concello de Padrón e na páxina web do mesmo. Sexto. Dar traslado da mesma aos servizos de Intervención-Tesourería e ao Comité de Empresa do Concello de Padrón e dar conta ao Pleno na primeira sesión ordinaria que se convoque. Sétimo. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.» Padrón, 25 de outubo de 2021 O Alcalde (documento asinado dixitalmente) Asdo. Antonio Fernández Angueira